**Ministru kabineta rīkojuma projekta „Par konkursa atlases komisijas izveidošanu Latvijas ekspertu izvirzīšanai ievēlēšanai Eiropas Savienības Pamattiesību aģentūras valdē un atklāta konkursa izsludināšanu”** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Padomes 2007.gada 15.februāra Regulas (EK) Nr.168/2007, ar ko izveido Eiropas Savienības Pamattiesību aģentūru, (turpmāk – Regula Nr.168/2007) 12. panta 1.punkta a) apakšpunktu katra Eiropas Savienības dalībvalsts ieceļ Eiropas Savienības Pamattiesību aģentūras (turpmāk – Aģentūra)valdē vienu neatkarīgu personu, kurai ir augsta līmeņa pienākumi valsts līmeņa neatkarīgā cilvēktiesību iestādē vai citā valsts vai privātā sektora organizācijā.Savukārt Regulas Nr.168/2007 12.panta 2.punkts nosaka, ka katru Aģentūras valdes locekli var pārstāvēt viņa aizstājējs, kas atbilst minētajām prasībām un ko ieceļ attiecīgā dalībvalsts. Atbilstoši Regulas Nr.168/2007 12.panta 3.punktam jauno pārstāvi un viņa aizstājēju ieceļ uz pieciem gadiem. Ņemot vērā to, ka Latvijas locekļu pilnvaras Aģentūras valdē beigsies 2012.gada jūnijā un saskaņā ar Padomes Regulu Nr.168/2007 12.panta 3.punktu viņu pilnvaras nav iespējams pagarināt, Latvijai ir jāizvirza jauni eksperti iecelšanai Aģentūras valdē. Ministru kabineta rīkojuma projekts ir nepieciešams, lai izveidotu konkursa atlases komisiju un izsludinātu atklātu konkursu, kura rezultātā tiktu izvirzīti Latvijas ekspertu kandidāti ievēlēšanai Aģentūras valdē. |
| 2. | Pašreizējā situācija un problēmas | Šobrīd nav regulējuma kārtībai, kādā tiek izvirzīti Latvijas eksperti ievēlēšanai Aģentūras valdē. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar Ministru kabineta rīkojumu tiks izveidota konkursa atlases komisija un izsludināts atklāts konkurss, lai izvirzītu Latvijas ekspertu kandidātus ievēlēšanai Aģentūras valdē. Konkursa atlases komisijā ietilps Ārlietu ministrijas, Iekšlietu ministrijas, Labklājības ministrijas, Labklājības ministrijas, Kultūras ministrijas, Izglītības un zinātnes ministrijas un Tieslietu ministrijas pārstāvji.Rīkojumā noteiktas konkursa atlases komisijas vadītāja tiesības, ja nepieciešams, pieaicināt komisijas darbā ekspertus un nevalstisko organizāciju pārstāvjus.Ar Ministru kabineta rīkojumu Kultūras ministrijai tiek uzdots izstrādāt Latvijas ekspertu pretendentu izvirzīšanai ievēlēšanai Aģentūras valdē atklāta konkursa nolikuma projektu, kuru apstiprinātu konkursa atlases komisija.Saskaņā ar Ministru kabineta rīkojumu konkursa atlases komisijai jāizvēlas divi Latvijas ekspertu kandidāti izvirzīšanai ievēlēšanai Aģentūras valdē, valdes locekli un viņa aizstājēju, un kultūras ministram kandidātu sarakstu noteiktā kārtībā jāiesniedz izskatīšanai Ministru kabineta 2012.gada 27.marta sēdē.  |
| 5. | Projekta izstrādē iesaistītās institūcijas | Kultūras ministrija. |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projekta mērķis un uzdevumi ir attiecināmi tikai uz valsts pārvaldi. |
| 7. | Cita informācija | Nav. |

*Anotācijas II, III, IV, VI sadaļa – Projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regulas Nr.168/2007 12.panta 1.punkta a) apakšpunkts un 12.panta 2.punkts;Eiropas Komisijas Tieslietu ģenerāldirektorāta 2012.gada 19.janvāra vēstule (JUST/C1/JD/vf/1411225s) par Eiropas Savienības Pamattiesību aģentūras valdes neatkarīgā locekļa un viņa aizstājēja iecelšanu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Regulas Nr.168/2007 12.panta 1.punkta a) apakšpunkts un 12.panta 2.punkts;Eiropas Komisijas Tieslietu ģenerāldirektorāta 2012. gada 19. janvāra vēstule (JUST/C1/JD/vf/1411225s) par Eiropas Savienības Pamattiesību aģentūras valdes neatkarīgā locekļa un viņa aizstājēja iecelšanu.  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Aģentūra tika izveidota ar Regulu Nr.168/2007 un uzsāka darbību 2007.gada 1.martā. Aģentūras mērķis ir sniegt attiecīgajām Eiropas Savienības un dalībvalstu iestādēm palīdzību un zināšanas par pamattiesībām, sniedzot atbalstu pasākumu veikšanā un darbības virzienu noteikšanā. Aģentūrai uzticētie uzdevumi ir saistīti ar informācijas un datu vākšanu un analīzi, konsultācijām ziņojumu un atzinumu formā un sadarbības ar pilsonisko sabiedrību un izpratnes par pamattiesībām veicināšanu. Regulas Nr.168/2007 12.panta 6.punkts nosaka, ka Aģentūras valde ir plānošanas un uzraudzības struktūra, kas nodrošina Aģentūras uzdevumu izpildi, kā arī nosāka tās pienākumus. Aģentūras valdes sastāvā ir personas ar attiecīgu pieredzi valsts vai privātā sektora organizāciju vadībā un ar zināšanām pamattiesību jomā, un tie ir: viens neatkarīgais eksperts no katras ES dalībvalsts (kopā 27 eksperti), viena neatkarīga persona, ko ieceļ Eiropas Padome un divi Komisijas pārstāvji.Saskaņā ar Regulas Nr.168/2007 12.panta 1.punkta a) apakšpunktu katra Eiropas Savienības dalībvalsts ieceļ Aģentūrasvaldē vienu neatkarīgu personu, kurai ir augsta līmeņa pienākumi valsts līmeņa neatkarīgā cilvēktiesību iestādē vai citā valsts vai privātā sektora organizācijā.Savukārt Regulas Nr.168/2007 12.panta 2.punkts nosaka, ka katru Aģentūras valdes locekli var pārstāvēt viņa aizstājējs, kas atbilst minētajām prasībām un ko ieceļ attiecīgā dalībvalsts. Atbilstoši Regulas Nr.168/2007 12.panta 3.punktam jauno pārstāvi un viņa aizstājēju ieceļ uz pieciem gadiem.Attiecīgajai personai ir jāatbilst šādiem kritērijiem:* liela pieredze valsts vai privātā sektora organizāciju vadības jomā;
* zināšanas pamattiesību jomā;
* neatkarība;
* ir pildījis/usi augsta līmeņa pienākumus valsts līmeņa neatkarīgā cilvēktiesību iestādē vai kādā citā valsts vai privātā sektora organizācijā.

No 2007.gada Aģentūras valdē Latviju pārstāv neatkarīgā eksperte cilvēktiesību jautājumos Ilze Brands – Kehre (līdz 2011.gada 12.februārim nevalstiskās organizācijas „Latvijas Cilvēktiesību centrs” vadītāja), bet viņas aizstājējs ir tiesību zinātņu doktors Mārtiņš Mits (Rīgas Juridiskās augstskolas prorektors).Tomēr minēto locekļu pilnvaras beigsies 2012.gada jūnijā un, saskaņā ar Regulu Nr.168/2007 12.panta 3.punktu viņu pilnvaras nav iespējams pagarināt.Eiropas Komisijas Tieslietu ģenerāldirektorāts 2012.gada 19.janvāra vēstulē (JUST/C1/JD/vf/1411225s) aicina Latviju paziņot par jaunā neatkarīgā locekļa un viņa aizstājēja iecelšanu Aģentūras valdē līdz 2012.gada 1.aprīlim. Līdz ar to Latvijai ir jāizvirza divi ekspertu kandidāti, valdes loceklis un viņa aizstājējs. Lai to izdarītu, ir nepieciešams rīkot atklātu konkursu un izveidot konkursa atlases komisiju, kas izvērtētu Latvijas ekspertu kandidātus. | Projekts šo jomu neskar. | Konkursa rezultātā tiks noteikti divi Latvijas ekspertu kandidāti ievēlēšanai Aģentūras valdē. Šo kandidātu saraksts tiks iesniegts Ministru kabinetā. Pēc apstiprināšanas Ministru kabinetā Latvija izvirzīs ekspertu kandidātus iecelšanai Aģentūras valdē. Līdz ar to starptautiskās saistības, kas minētas šīs tabulas A ailē, tiks izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ar Ministru kabineta rīkojumu izveidojamajā konkursa atlases komisijā iekļauti pārstāvji no Ārlietu ministrijas, Iekšlietu ministrijas, Labklājības ministrijas, Labklājības ministrijas, Kultūras ministrijas, Izglītības un zinātnes ministrijas un Tieslietu ministrijas. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Kultūras ministre Ž.Jaunzeme – Grende

 Vīza: Valsts sekretāra p.i. U.Lielpēters

15.02.2012. 8:51

1152

#### D.Kretalovs, 67330312

deniss.kretalovs@km.gov.lv